OzLabs/hebrew-wiki-articles huggingface dataset:
אלכסנדר פליסצקי

אלכסנדר מיכאילוביץ' פליסצקי (ברוסית: Александр Михайлович Плисецкий 20 באוקטובר 1931 - 29 באוקטובר 1985) היה מנהל בלט וכוריאוגרף סובייטי, אחיה הצעיר של הבלרינה המפורסמת מאיה פליסצקאיה.

== ביוגרפיה ==
=== משפחה ===
אביו של אלכסנדר פליסצקי היה דיפלומט ואמו הייתה שחקנית, שניהם ממוצא יהודי-ליטאי.

אביו, מיכאיל פליסצקי (1938-1899) היה קונסול כללי של ברית המועצות באי שפיצברגן, שם ניהל את זיכיונות הפחם (טרסט "ארקטיק קרבון"). בשנת 1938 הואשם בריגול, במסגרת הטיהורים הגדולים והוצא להורג. שמו טוהר ב-3 במרץ 1956.

אמו של אלכסנדר, רחל מסרר (1993-1902, שנודעה גם כ"רה מסרר"), הייתה שחקנית סרט אילם. זמן קצר אחרי שבעלה נאסר, נשלחה למחנה עבודה לנשות בוגדים במולדת בקזחסטן. בתקופת מאסרה, התגורר אלכסנדר עם משפחת אחיה, אסף מסרר, ואילו אחותו הגדולה, מאיה פליסצקאיה, שהייתה בהמשך לפרימה בלרינה מפורסמת, נלקחה למשמורת אצל דודתה, שולמית מסרר.

ב-1969 נשא אלכסנדר לאשה בלרינה בשם מריאנה סדובה. בתם, אנה פליסצקאיה, שנולדה ב-1971, הייתה לבלרינה ושחקנית.

== קריירה ==
* בשנת 1949 סיים אלכסנדר את האקדמיה הממלכתית לכוריאוגרפיה של מוסקבה
* מ-1949 עד 1971 היה רקדן סולן בבולשוי בלט.
* מ-1965 עד 1968 כיהן כפרופסור באקדמיה לכוריאוגרפיה של מוסקבה. מ-1968 עד 1985 היה מנהל בלט ומנהל אמנותי בערים רבות, בהן, מאז 1972, קייב, אודסה, אופה, בשקורטוסטן וקאזאן, וב-1973, עם האופרה הלאומית של פינלנד.
* בין 1974 ל-1976 ייסד את הבלט באוניברסיטה הלאומית של סן מרקוס. בלימה, פרו.
* בין 1976 ל-1978 כיהן כפרופסור וכוריאוגרף בלהקת הבלט של תאטרו קולון בבואנוס איירס.
* בשנים 1979 ו-1980 היה פרופסור וכוריאוגרף באופרה הלאומית של פינלנד, שם ביים את הבלט "סוויטת כרמן".
* משנת 1981 עד 1985 היה מנהל בלט באופרה ותיאטרון הבלט של טיביליסי, שם ביים, יחד עם הכוריאוגרפים מיכאיל לברובסקי וג'ורג' אלקסידזה את פורגי ובס ורומיאו ויוליה של סרגיי פרוקופייב וקיבל אישור לביים את הבלט "סרנדה" לתזמורת מיתרים עם כוריאוגרפיה מאת ז'ורז' בלנשין. הבלט הזה נחל הצלחה רבתי על הבמה בנובמבר 1984.

== מותו ==
פליסצקי היה זקוק לניתוח לב, שהיה אנור להתבצע בארצות הברית, אלא שבגלל התחייבויותיו כוריאוגרף, נדחה הניתוח. בשנה האחרונה לחייו עסק בבימוי ה"סרנדה לכלי מיתר", שעלתה לבמה בהופעת בכרה במוסקהנ בנובמבר 1984.

פליסצקי מת ב-29 באוקטובר 1985 במהלך ניתוח לב במוסקבה.

== פרסים ואותות הוקרה ==
דיפלומה של נשיאות המועצה העליונה
>
==הערות שוליים==

קטגוריה:רקדנים רוסים
קטגוריה:כוריאוגרפים רוסים
קטגוריה:מנהלי בלט
קטגוריה:משפחת פליסצקי-מסרר
קטגוריה:סובייטים שנולדו ב-1931
קטגוריה:סובייטים שנפטרו ב-1985
כיכר המדיטק

כיכר המדיטק<ref></ref> (מכונה גם: רחבת המדיטק) הוא מתחם ציבורי במרכז העיר חולון בו נמצאים מוסדות תרבות חשובים בעיר. המתחם כולל את המדיטק, מוזיאון העיצוב, תיאטרון המדיטק, סינמטק והשטחים הפתוחים של כיכר המדיטק.<ref></ref> בנוסף לריכוז מבני הציבור מהווה המתחם מפרק עירוני מרכזי בטבור העיר אליו מתנקזים מספר מוקדים עיקריים.

==מתחם המדיטק==
המתחם בנוי בצורה המנקזת אליו כמה רחובות בעלי חשיבות רבה בשלד העירוני של מרכז חולון, וככזה מתפקד כמפרק עירוני חשוב. המתחם בנוי בקצה הצפוני של רחוב פנחס אילון המחבר אותו עם קניון חולון ומרכז נתנאל, הקצה הדרומי שלו מוזיאון העיצוב והקצה המערבי שלו עם המדיטק, תיאטרון המדיטק והסנימטק.

==היסטוריה==
הרעיון להקים כיכר מרכזית-תרבותית בחולון עלה לראשונה במועצת העיר בשנת 2000 בתוכנית המתאר של חולון ובה תוכנן תחילה להקים מוזיאון בלבד אך כעבור שנה הוחלט להקים גם את המדיטק ואת הכיכר שלצידו. המתחם תוכנן להיות ליבה התרבותי של חולון ככזה שמושך אליו אנשים רבים.

במרץ 2003 נחנך מוזיאון העיצוב השוכן במתחם הכיכר.

בסוף שנת 2003 הונחה אבן הפינה של המדיטק ולאחר מכן התחילו בעבודות לבניית הכיכר והמדיטק. באפריל 2004 נחנכה הכיכר. מאז הקמתה של הכיכר הפכה למוקד מרכזי להפגנות אשר מתקיימות בה במוצאי שבת.<ref></ref>

הרחבה שלפני חזית המדיטק קיבלה את השם "כיכר המדיטק" עוד בהקמתה והפכה לפופולרית בקרב תושבי העיר אשר מבלים שם בסופי שבוע ומרבים לרכוב בה באופניים.

ב-2011 נחנך החניון של המדיטק.

במאי 2017 נפתחה המסעדה "בלנה" בכיכר.<ref></ref>

ב-2020 הושלם שיפוץ כללי של כיכר המדיטק בעלות של כ-10 מיליון ש"ח לאחר שמסעדת "בלנה" נשרפה.<ref></ref> במסגרת השיפוץ הוחלט בעירייה גם לבנות את פסל "ILoveHolon" המפורסם בעיר.<ref></ref>

=== במלחמת חרבות ברזל ===
בזמן מלחמת חרבות ברזל הוצבו ברחבת כיכר המדיטק מיצבים ומיצגים אמנותיים לאות הזדהות עם מאבק בני משפחות החטופים והנעדרים. בין המיצבים הבולטים: כיסא ריק עד שהחטופים ישובו לביתם,<ref></ref> מיצג גן הילדים החטופים,<ref></ref> מיצג "שולחן שבת ריק"<ref></ref> ומיצג העץ המשאלות של אגם ובר תושבי העיר אשר חטופים ברצועת עזה.<ref></ref>

<gallery widths="150px" heights="150px" perrow="3">
Kid-napped.jpg|מיצג גן הילדים החטופים
</gallery>

==גלריה==
<gallery>
File:Mediatech1.jpg|כיכר המדיטק במבט מכיוון קניון חולון
PikiWiki Israel 6345 Holon.JPG|בית הקפה והכיכר
Mediatech3.JPG|חניית המדיטק
I Love Holon.jpg|I Love Holon
</gallery>

==הערות שוליים==

קטגוריה:חולון: כיכרות
סופי בלום-לזרוס

סופי בלום-לזרוס (בצרפתית: Sophie Blum-Lazarus 15 ביולי 1867 – 5 באוגוסט 1944) הייתה ציירת ופסטליסטית צרפתית-יהודית ממוצא גרמני. היא נרצחה במחנה הריכוז אושוויץ.

== חייה ==
בלום-לזרוס נולדה ב-1867 בשטוטגרט למשפחה יהודית אמידה, מאוחר יותר עברה לפרנקפורט.<ref name=":0"></ref><ref name=":1"></ref><ref name=":2"></ref> היא למדה ציור ב ומאוחר יותר נכנסה ל, שם יצרה עותקים של יצירות של ציירים קלאסיים.<ref name=":1" /><ref name=":2" />

בסביבות שנת 1900 נישאה בלום-לזרוס לתעשיין היהודי דניאל בלום ועברה לפריז, שם הפכה לחברה ב.<ref name=":2" /> היא הציגה את עבודתה ב-1909 וב-1913 בסלון הסתיו.<ref name=":1" /> לאחר מות בעלה ב-1937, התבודדה בלום-לזרוס, ובילתה את שבע השנים הבאות בבית מלון.<ref name=":2" />

לאחר שרכשה אזרחות צרפתית, היא נשארה בפריז במהלך מלחמת העולם השנייה.<ref name=":2" /> ב-8 ביולי 1944 היא נעצרה על ידי הגסטפו ושלושה שבועות לאחר מכן גורשה לאושוויץ, שם מתה תוך זמן קצר.<ref name=":0" /><ref name=":1" /><ref name=":2" /><ref></ref> בשנת 2005, יצירות האמנות שלה הוצגו לאחר מותה בתערוכה ב שהוקדשה לאמנים שגורשו על ידי הנאצים.<ref name=":1" />

==הערות שוליים==

קטגוריה:ציירות צרפתיות
קטגוריה:ציירות גרמניות
קטגוריה:נפטרים ב-1944
קטגוריה:ילידי 1867
קטגוריה:נספים במחנה ההשמדה אושוויץ
Wat een geluk

"Wat een geluk" (בעברית: "איזו שמחה") הוא שיר שהוקלט על ידי הזמר ההולנדי רודי קרל. השיר ייצג את הולנד באירוויזיון 1960.

== רקע ==
השיר הוא שיר עליז ובמרכזו מודה הדובר על כל מה שיש לו ועל העולם בו הוא חי.

== באירוויזיון ==

ב-29 במרץ 1960 הופיע קרל על בימת האירוויזיון. הוא שר עשירי בסדר ההופעות, לפני גרמניה אחרי שווייץ. לאחר ספירת הקולות הגיע קרל למקום ה-12 עם שתי נקודות בלבד.

== הערות שוליים ==

קטגוריה:שירי 1960
קטגוריה:סינגלים מ-1960
קטגוריה:שירי אירוויזיון 1960
קטגוריה:שירי הולנד באירוויזיון
קטגוריה:שירים בהולנדית
קטגוריה:שירים על אושר
דיוויזיית השריון ה-27 (ארצות הברית)

דיוויזיית השריון ה-27 הייתה יחידה של צבא ארצות הברית. היא הייתה חלק מהמשמר הלאומי של צבא ניו יורק בשנות ה-50 וה-60.

== היסטוריה ==
בפברואר 1955 ארגון מחדש של המשמר הלאומי של הצבא כלל ארגון מחדש של דיוויזיית הרגלים ה-27 כדיוויזיית השריון ה-27. <ref>J.B. Lyon Company, [https://books.google.com/books?id=x6jb3X0Uh_cC&q=%2227th+armored+division%22 New York State Legislative Documents], Volume 6, 1955, page 13</ref> זה כלל החלפת תג הכתף השחור והאדום "NYD" (דיוויזיית ניו יורק) לטלאי בצורת משולש של דיוויזיות השריון של הצבא. דיוויזיית השריון ה-27 כונתה "דיוויזיית האימפריה", על שם הכינוי של ניו יורק, האמפייר סטייט. <ref>Jack Raymond, The New York Times, [https://www.nytimes.com/1964/12/20/archives/most-reservists-could-join-guard-mcnamara-plan-envisions-initial.html Most Reservists Could Join Guard: McNamara Plan Envisions Initial Overstrengths], 20 December 1964</ref>

מטה הדיוויזיה היה במקור בבאפלו, ולאחר מכן הועבר לסירקיוז. <ref>Peter B. Taub, Gannett News Service, Newburgh Evening News, [https://news.google.com/newspapers?id=OfZGAAAAIBAJ&sjid=6zMNAAAAIBAJ&pg=4506,3074709&dq=27th-armored-division+buffalo+headquarters&hl=en Upstate Shift Due National Guard], 28 February 1963</ref> <ref>John B. Wilson, Center of Military History, [https://books.google.com/books?id=ByO5AAAAIAAJ&q=%2227th+armored+division%22+buffalo+headquarters Armies, Corps, Divisions, and Separate Brigades], 1988, page 361</ref>

הדיוויזיה אורגנה מחדש ב-1968 כחטיבת השריון 27, יחידה של דיוויזיית השריון ה-50.<ref></ref>

חטיבת השריון ה-27 אורגנה מחדש כחטיבת חי"ר ב-1975 ושירתה עם דיוויזיית החי"ר ה-42.<ref></ref>

בשנת 1985 הופעלה חטיבת הרגלים ה-27 כחלק מהמשמר הלאומי של צבא ניו יורק, והוקצתה כחטיבה "התורנית" של הדיוויזיה ההררית ה-10 של הצבא.<ref></ref>

החטיבה ה-27 אורגנה מאוחר יותר כצוות הקרב של חטיבת החי"ר ה-27, והחזירה מחדש את השימוש בסמל שרוולי הכתף של דיוויזיית החי"ר ה-27.<ref></ref> חטיבת החי"ר ה-27 ממשיכה את השושלת וההיסטוריה של דיוויזיית הרגלים ה-27.

== הערות שוליים ==

27
Looking High, High, High

"Looking High, High, High" (בעברית: "מסתכל גבוה, גבוה, גבוה") הוא שיר שהוקלט על ידי הזמר הבריטי בריאן ג'ונסון. השיר ייצג את הממלכה המאוחדת באירוויזיון 1960, והגיע למקום השני. הוא נכתב והולחן על ידי ג'ון ווטסון.

== רקע ==
במרכז מילות השיר מספר הדובר על אהובתו ועל הדרך שבה פגש אותה.

== באירוויזיון ==

ב-29 במרץ 1960 הופיע ג'ונסון על בימת האירוויזיון. הוא שר ראשון בסדר ההופעות, לפני שוודיה. עם סיום ספירת הקולות הגיע ג'ונסון למקום השני עם 25 נקודות.

==קישורים חיצוניים==

== הערות שוליים ==

קטגוריה:שירי 1960
קטגוריה:סינגלים מ-1960
קטגוריה:שירי אירוויזיון 1959
קטגוריה:שירי הממלכה המאוחדת באירוויזיון
קטגוריה:שירים באנגלית
קטגוריה:שירי אהבה
אלומת אידיאלים

יהי <math>(X,O_X)</math> מרחב מחויג זאת אומרת מרחב טופולוגי <math>X</math> עם אלומת חוגים <math>O_X</math>. אלומת אידיאלים <math>J</math> ב-<math>O_X</math>. היא תת-אלומה של <math>O_X</math>-תת-מודולים ב-<math>O_X</math>. מושג זה חשוב בגאומטריה אלגברית שבה אלומות אידיאלים קוואזי-קוהרנטיות מתארים
תת-סכימות סגורות ב-<math>X</math>.
==אלומות אידיאלים ותת-סכמות==
=== במקרה של סכמה אפינית===
אם <math>X=Spec(A)</math> סכימה אפינית, כל תת-סכמה סגורה שלה היא מהצורה <math>V(I)=Spec(A/I)</math> עבור אידיאל <math>I\subset A</math> מסוים.
התאמה זו מגדירה התאמה חד-חד-ערכית ועל בין תת-סכמות סגורות לבין אידיאלים במקרה אפיני.

=== עבור סכמה כללית===
תהי <math>Z</math> תת-סכמה סגורה בסכמה <math>X</math>. נבחר כיסוי אפיני <math>X=\bigcup U_i</math>
כאשר
<math>U_i\cong Spec(A_i)</math>. החיתוך
<math>Z_i=Z\cap U_i</math> הוא תת-סכמה סגורה ב-<math>U_i</math> הניתנת על-ידי אידיאל <math>I_i\subset A_i</math>. אידיאלים אלה מגדירים אלומת אידיאלים קוואזי-קוהרנטיות <math>\mathcal{I}</math> ב-<math>\mathcal{O}_X</math>. 

משפט.
עבור סכמה <math>(X,\mathcal{O}_X)</math>, תהליך שתיארנו מגדיר התאמה חד-חד-ערכית ועל בין תת-סכמות סגורות ב-<math>X</math> לבין אלומות אידיאלים קוואזי-קוהרנטיות
של <math>\mathcal{O}_X</math>.

==לקריאה נוספת==
* Hartshorne, Robin (1977), Algebraic Geometry, II.5.9. .

קטגוריה:גאומטריה אלגברית
חוק עשר השנים

חוק עשר השנים (באנגלית: Ten Year Rule) היה עיקרון מדיניות ביטחונית שהונהג על ידי ממשלת בריטניה ב-1919, לאחר סיום מלחמת העולם הראשונה. עיקרון זה קבע כי הממלכה המאוחדת תתכנן את תקציב הביטחון שלה מתוך הנחה שלא תהיה מלחמה משמעותית בעשר השנים הקרובות. חוק זה השפיע על תכנון וביצוע תקציבי הביטחון והכנת הכוחות המזוינים של בריטניה לאורך התקופה שבין שתי מלחמות העולם.

==הרקע לחוק==
לאחר ההרס והקורבנות העצומים של מלחמת העולם הראשונה, חיפשה בריטניה דרכים להפחית את הוצאות הביטחון שלה ולהתמקד בשיקום כלכלי וחברתי. השלטון הפוליטי בבריטניה, שהיה תחת הנהגתו של ראש הממשלה דייוויד לויד ג'ורג', ביקש להימנע מסכסוכים צבאיים נוספים ולהשקיע בשיקום הכלכלה והחברה. על רקע זה, נולד הרעיון של חוק עשר השנים.

==עיקרי החוק==
* הנחה בסיסית: בריטניה תתכנן את תקציב הביטחון שלה מתוך הנחה שלא תהיה מלחמה משמעותית בעשור הקרוב.
* קיצוצים בתקציב הביטחון: על פי החוק, תקציב הביטחון קוצץ באופן משמעותי, וההשקעה בכוחות המזוינים הוקטנה.
* הגבלות על פיתוח נשק ותחמושת: הוגבלו תוכניות לפיתוח והצטיידות בנשק מתקדם ובתחמושת.
* התמקדות בהגנה ולא בהתקפה: המדיניות התמקדחה בחיזוק ההגנה הפנימית ולא בתכנון פעולות התקפיות מחוץ לגבולות המדינה.

==השפעות החוק==
* ירידה בכוח הצבאי: הקיצוצים הביאו לירידה במספר החיילים, באיכות האימונים ובהצטיידות הכוחות המזוינים.
* הזנחת הטכנולוגיה הצבאית: ההשקעה המוגבלת בפיתוח טכנולוגיות צבאיות חדשות גרמה לפיגור טכנולוגי ביחס למדינות אחרות, שהחלו להתחמש ולהתכונן למלחמה אפשרית.
* תפיסה של ביטחון כוזב: המדיניות יצרה תחושה של ביטחון כוזב, כשבריטניה האמינה שלא תעמוד בפני איום צבאי משמעותי בעשור הקרוב.

==ביקורת ושינוי המדיניות==
החוק ספג ביקורת מצד גורמים שונים, שראו בו מהלך מסוכן העלול להעמיד את בריטניה בפני איום צבאי לא מוכנה.
עם עליית המתחים הבינלאומיים בשנות ה-30, ובמיוחד לאחר עליית המפלגה הנאצית לשלטון בגרמניה בשנת 1933, החלה ממשלת בריטניה להבין את הצורך בהיערכות מחודשת. בשנות ה-30 המאוחרות, החלה בריטניה להגדיל שוב את תקציב הביטחון ולהשקיע בהכנות למלחמה אפשרית, אך רבים טענו כי המאמצים הללו היו מאוחרים מדי.

==סיכום==
חוק עשר השנים היה מדיניות ביטחונית שנועדה להבטיח את השיקום הכלכלי והחברתי של בריטניה לאחר מלחמת העולם הראשונה, אך הוא הביא לקיצוצים משמעותיים בכוח הצבאי ובהכנות למלחמה. המדיניות שיצרה תחושת ביטחון כוזב, ובסופו של דבר, הובילה לכך שבריטניה מצאה עצמה בלתי מוכנה להתמודד עם האיומים שצצו בשנות ה-30 וה-40.

לאחר תקופת תקופות החוק הופעלה תוכנית התחמשות מחודשת של בריטניה.

== לקריאה נוספת ==

==הערות שוליים==

קטגוריה:1919
קטגוריה:הממלכה המאוחדת: כלכלה
קטגוריה:בעקבות מלחמת העולם הראשונה
מארק אייזרמן

מארק אייזרמן (ברוסית: Марк Аронович Айзерман; (24 במאי 1913, דאוגבפילס - 8 במאי 1992, מוסקבה) היה פיזיקאי סובייטי ממוצא יהודי. הוא התמחה בתחום בקרה.

==קורות חיים==
מארק אייזרמן נולד בשנת 1913 בדאוגבפילס (אז בתחומי האימפריה הרוסית, כיום בלטביה) למשפחה יהודית. בעקבות קרבות מלחמת העולם הראשונה שהתנהלו באזור המשפחה עזבה לסראטוב ואחר כך התיישבה במוסקבה.

אייזרמן קיבל השכלה באוניברסיטה הטכנית הממלכתית של מוסקבה ע"ש באומן. בשנת 1939 הוא התחיל לעבוד במכון לאוטומציה של אקדמיה למדעים של ברית המועצות.

לאחר תחילת מלחמת העולם השנייה למרות שעבודת תואר שלישי הייתה בשלבים האחרונים הוא התנדב לשורות הצבא האדום ושוחרר בשנת 1945.

בשנת 1946 אייזרמן סיים עבודת תואר שלישי בתחום בקרה.

לאחר הקמת מכון לפיזיקה וטכנולוגיה של מוסקבה אייזרמן החל ללמד בו ומונה לפרופסור. בשנת 1964 לאחר פטירת פליקס גנטמכר הוא מונה לראש קתדרה למכניקה תאורטית. הוא כיהן בתפקיד עד לשנת 1978.

על פיתוח מערכות בקרה מתקדמות בשנת 1964 הוא היה חבר צוות שקיבל פרס לנין.

אייזרמן היה בין ראשוני מדעני ברית המועצות בתחום קיברנטיקה. הוא כתב 10 ספרים שבחלקם תורגמו אנגלית וגרמנית.

בידי אייזרמן היה אוסף ספרים טכניים שכלל 1,500 ספרים ונתרם לספריית MIREA – האוניברסיטה הטכנולוגית הרוסית.

אייזרמן נפטר בשנת 1964 ונטמן בבית העלמין דונסקויה החדש

==קישורים חיצוניים==
* [https://web.archive.org/web/20060113061118/http://www.nasha.lv/article.php?id=555190&date=24-5-2005 ביוגרפיה] 
* [https://www.ipu.ru/node/11931 ביוגרפיה ורשימת ספרים]
* 

קטגוריה:מדענים יהודים סובייטים
קטגוריה:מתמטיקאים רוסים
קטגוריה:מקבלי עיטור המלחמה הפטריוטית הגדולה
קטגוריה:מקבלי עיטור אות הכבוד
קטגוריה:זוכי פרס לנין
קטגוריה:אישים הקבורים בבית העלמין דונסקויה החדש
קטגוריה:ילידי 1913
קטגוריה:נפטרים ב-1992
Hotel FM

Hotel FM היא להקה רומנית.

== היסטוריה ==
הלהקה נוסדה ב-2005 על ידי המלחין גבריאל ברוטה מעיר אוראדיה וזאת על מנת ליצור קול חדש של מוזיקת פופ רוק מודרני, לביצוע שירים שכתב. הלהקה הופיעה במספר קונצרטים ברחבי רומניה וגרמניה וב-2006 הוציאה תקליט.

בלהקה היה חבר הסולן דייוויד בראיין, בריטי שהתגורר ברומניה.

ב-2010 השתתפה הלהקה בסלקציה נציונלה, התחרות במסגרתה נבחר נציג רומניה באירוויזיון, עם השיר "Come As One" הם דורגו במקום הרביעי. ב-2011 הם השתתפו בתחרות בשנית, שם הם זכו במקום הראשון עם השיר "Change",הם ייצגו את רומניה באירוויזיון 2011 שנערך באותה שנה בדיסלדורף, הם עלו לגמר האירוויזיון אך סיימו במקום ה-17.

==קישורים חיצוניים==

קטגוריה:נציגי רומניה באירוויזיון
קטגוריה:משתתפי אירוויזיון 2011
נר מצווה

נר מצווה הוא ספר שכתב המהר"ל מפראג ועוסק בענייני חנוכה במחשבה ובהלכה. הספר נדפס לראשונה עוד בחייו בשנת ה'ש"ס.

== מבנה הספר ==
הספר מחולק לשני חלקים, כאשר החלק הראשון עוסק בחזון דניאל והמלכויות השונות (ובתוכן יוון), והחלק השני עוסק בענייני חנוכה בתחילה בענייני מחשבה ולאחר מכן בענייני הלכה בהם היו צריכים העם להתחזק - הדלקה בנרות שעווה, הדלקה אחר הזמן והדלקה קודם הבדלה. בסוף הספר המהר"ל מעורר את הציבור גם על איסור יין נסך בו היו נכשלים.

קטגוריה:ספרי המהר"ל
קטגוריה:חנוכה
הדיוויזיה ה-41 (בריטניה)

הדיוויזיה ה-41 של הצבא הבריטי הייתה דיוויזיית חיל רגלים של הצבא הבריטי, שהוקמה במהלך מלחמת העולם הראשונה כחלק מהצבאות החדשים של לורד קיצ'נר. הדיוויזיה שירתה בחזית המערבית ומאוחר יותר בחזית האיטלקית.

== היסטוריה ==
תעלות. הדרך הדרומית, מאמץ ווד, צרפת, 17 ביולי 1916.]]
הדיוויזיה הוקמה כחלק מהגל החמישי (K5) של דיוויזיות בצבא החדש; לא היה לה תואר אזורי, אלא היא הורכבה בעיקר מגויסים מדרום אנגליה. כמה מגדודיה הוקמו על ידי קהילות מקומיות ונקראו על שם הערים או התעשיות שלהם. לאחר אימונים ושירות ביתי, הדיוויזיה ה-41, בפיקודו של מייג'ור גנרל סידני לופורד, נפרסה מעבר לים כדי לתגבר את חיל המשלוח הבריטי (BEF) בחזית המערבית בשבוע הראשון של מאי 1916; הקרב הגדול הראשון שלה התרחש בספטמבר של אותה שנה, בקרב פלרס-קורסלט, חלק מהקרב הגדול יותר על הסום. <ref></ref>

לאחר לחימה ב-1917 בקרב מסין ובקרב פשנדל (הידוע גם כקרב איפר השלישי) היא הועברה עם ארבע דיוויזיות נוספות לחזית האיטלקית.<ref name="ItalianFrontMedals"></ref> היא נשארה כאן במשך שלושה חודשים במהלך החורף של 1917–1918 לפני שחזרה לחזית המערבית, לשם הגיעה רגע לפני שהצבא הגרמני פתח במתקפת האביב שלו במרץ. היא השתתפה ב"מתקפת מאה הימים" של מדינות ההסכמה וסיימה את המלחמה בפלנדריה, משם עברה להצטרף לצבא הכיבוש בגרמניה, לאחר שביתת הנשק ב-11 בנובמבר 1918. הדיוויזיה ה-41 הייתה בפיקודו של מייג'ור-גנרל סידני לופורד לאורך כל קיומה <ref>'Douglas Haig: War Diaries & Letters 1914-1918', edited by G. Sheffield & J. Bourne (Pub. Weidenfeld & Nicolson, 2005), pp. 103–104.</ref> ופורקה במרץ 1919, כאשר כמה יחידות הועברו לדיוויזיה ה-47 (1/2 לונדון), ארמיית הריין הבריטית (BAOR).<ref name="trail"></ref>

== הערות שוליים ==

41
41
קטגוריה:החזית האיטלקית במלחמת העולם הראשונה
רכיבת סיבולת

מהלך התחרות
רכיבת סיבולת היא אחת מתחרויות הסוסים הבינלאומיות המוכרות על ידי ה-FEI . ההתאחדות הבין לאומית לספורט הרכיבה

ברכיבת סיבולת, הנדונה במאמר זה, הסוס המנצח הוא הראשון שחוצה את קו הסיום תוך עצירה מעת לעת כדי לעבור בדיקה וטרינרית בה מוודאים שהסוס במצב בריאותי טוב וכשיר להמשיך. כמו בריצת מרתון אנושית, רוכבים רבים ישתתפו כדי לשפר את הביצועים הטובים האישיים שלהם ושל הסוס שלהם ובשבילם עצם סיום המרחק שהציבו לעצמם עם אישור הוטרינר שהסוס בריא וכשיר הוא הניצחון.

בעולם, רוב רכיבות הסיבולת הן של 80 או 160 ק<nowiki></nowiki>מ. רכיבות קצרות יותר, הנקראות רכיבות למרחק מוגבל (LD), מאורגנות לרוכבים חדשים בספורט או לסוסים צעירים המתאמנים. עם זאת, LD's התפתחו לתחרות משלהם, שבה משתתפים גם רוכבים וסוסים מנוסים יותר. בארצות הברית, ועידת רכיבות הסיבולת האמריקאית (AERC) אוסרת על רכיבות קצרות. קיים ארגון שני בארצות הברית, שבסיסו בעיקר ב-PNW בשם Equine Distance Riding Association (EDRA). רוכבים שהשלימו את התחרות הם מי שביצעו רכיבת תוך 14 עד 15 שעות. <ref></ref>

בישראל, תחרויות לאירועים בתחום מאורגנים ע<nowiki></nowiki>י המועדון הישראלי לאינדורנס.

כל גזע יכול להתחרות, כולל סוסי צעד, אבל הסוס הערבי בדרך כלל שולט ברמות הגבוהות בגלל הסיבולת ויכולות ההתמדה הטבעיות של הגזע.

==קישורים חיצוניים==

== הערות שוליים ==

קטגוריה:רכיבה
גוסטב גרוסמן (פיזיקאי)

ד"ר גוסטב גרוסמן (בהונגרית: Grossmann Gusztáv; בודפשט, 10 באוגוסט 1878<ref></ref> – בודפשט, 16 בינואר 1957)<ref></ref> היה פיזיקאי יהודי-הונגרי, ממציא מכונת הרנטגן המצלם ברבדים (CT) והטומוגרפיה.

== קורות ומפעל חייו ==
גוסטב גרוסמן נולד במשפחה יהודית כבנם של ד"ר ליפוט גרוסמן (1821–1900), רופא עיניים,<ref></ref> ושל קרולינה פיק. הוא החל את לימודיו באוניברסיטת בודפשט לטכנולוגיה ולכלכלה, ולאחר מכן המשיך במכון הטכנולוגי של ציריך, שם קיבל תואר ב-1900 . משנת 1911 עבד בחברת סימנס-הלסקה בברלין. כתוצאה מהניסויים שלו וביוזמתו, יצרה החברה את מכשיר הטיפול עם שני שסתומים במתח ישיר קבוע של 200 קילוולט הראשון בעולם, שהחליף לחלוטין את מכונות הטיפול שהיו בשימוש בעבר. הוא עסק רבות בסוגיות של פיזיקה וטכנולוגיה של קרני רנטגן. בין השנים 1915–1918 עמד בראש המפעל הווינאי של החברה, ב-1924 עמד בראש מחלקת הטכנולוגיה הרפואית של המפעל בברלין, ובין השנים 1925–1931 היה המנכ"ל של חברת סימנס-רייניגר-וייפא . במהלך תקופה זו, הוא מילא תפקיד חשוב מאוד בפיתוח מכשירי רנטגן של שפופרות אלקטרוניות חדישות.

ב-1932 פרש מהחיים הכלכליים והקדיש את חייו לעבודה מדעית בלבד. על בסיס התזות הבסיסיות שלו שפורסמו ב-1935 והעקרונות שנקבעו בהן, נוצר מכשיר הרנטגן הראשון המתאים למטרות מעשיות, הטומוגרף, שהתפשט במהרה ברחבי העולם. בעזרת הציוד ניתן היה לבחון ולתעד את תמונת השכבה הנבחרת בכל עומק הגוף, בעובי של כ-1–2 סנטימטרים, על ידי ביטול הצל של האיברים וחלקי הרקמה השכנים. בניגוד לתמונת רנטגן כללית, התמונה שהתקבלה בשכבות הכילה קטע נבחר מגוף האדם. בהתבסס על תוצאות מחקריו, נוצרו גם "מכשירי רישום השכבות" המאוחרים יותר, שלא נבדלו מהותית, אלא רק בשמותיהם (פלניגרף, סטרטיגרף וכו'. - planigraph, stratigraph).

הוא חזר להונגריה ב-1942 ועבד במכון הלאומי לאונקולוגיה עד מותו. אחת המטרות העיקריות של עבודתו הייתה להעלות את הרמה הטכנית והמדעית של הרדיולוגיה ההונגרית. בשנת 1951, הוא נבחר לנשיא מחלקת הרנטגן של "האגודה המדעית לטכנולוגיות שידור".

== עבודותיו העיקריות ==
* Einführung in die Röntgentechnik. Berlin, 1913..
* Physikalische und technische Grundlagen der Röntgentherapie. Berlin, 1925.
* Lung Tomography. Brit. Journal Radiology, 1935 (טומוגרפיית ריאות. בריטי. כתב עת רדיולוגיה, 1935)

== ספרות ==
* Herdner, R.: Traité technique de tomographie osseuse. פריז, 1953.
* לזכרו של גוסטב גרוסמן. אלקטרוניקה, 1957.
* פאל ויידה: גוסטב גרוסמן. בתוך: ממציאים הונגרים גדולים . Bp: Zrínyi, 1958. 252-254.
* גזה זולטאן: לזכרו של ד"ר גוסטב גרוסמן. עלונים רדיולוגיים, 18 (1978), 3-4. עמ.&nbsp;251–252.
* Magyar tudóslexikon (לקסיקון מדענים הונגרי).

== הערות שוליים ==

קטגוריה:פיזיקאים יהודים הונגרים
קטגוריה:מדענים יהודים הונגרים
קטגוריה:ממציאים יהודים הונגרים
קטגוריה:בוגרי אוניברסיטת בודפשט לטכנולוגיה וכלכלה
קטגוריה:יהדות בודפשט
קטגוריה:בודפשט: אישים
קטגוריה:ניצולי השואה: הונגריה
קטגוריה:הונגרים שנולדו ב-1878
קטגוריה:הונגרים שנפטרו ב-1957
אינגרט (זמרת)

אינגרט קוסטנקו (באוקראינית: Інгрет Костенко; נולדה ב-16 באוקטובר 1997), ידועה בשמה הפרטי אינגרט, היא זמרת אוקראינית. היא החלה את קריירת המוזיקה דרך תוכניות הריאליטי X-factor Ukraine ו-Voice of the Country, שם דורגה במקום השני. בשנת 2024 השתתפה בקדם האוקראיני לאירוויזיון 2024, Vidbir 2024.

== שנותי הראשונות ==
אינגרט נולדה ב-16 באוקטובר 1997 בויניציה שבאוקראינה. משפחת אמה בעלת שורשים גרמניים. כבר בילדותה החלה ללמוד נגינה על פסנתר. את שירה הראשון כתב והלחינה בגיל 11. היא למדה במכללה על שם מיקולה לאונטוביץ'. בשנה השנייה ללימודיה השתתפה בק.ו.ן. לאחר מכן עברה להתגורר בקייב.

== קריירה ==
בשנת 2015 השתתפה בעונתה השישית של תוכנית הריאליטי X-factor Ukraine. באודישן שלה ביצעה את "Годі говорити про того, кого нема" ("הגיע הזמן לדבר על מישהו שלא נמצא שם"). היא הגיעה עד השלב השלישי של מחנה האימונים, שם הודחה מהתחרות.

בשנת 2017 השתתפה בעונתה השביעית של Voice of the Country. באודישן שלה ביצעה את "Пташечка" ("ציפור"). היא הגיעה עד לגמר התחרות, שם דורגה במקום השני.

ב-17 בפברואר 2018 הופיעה בחצי הגמר השני של הקדם האוקראיני לאירוויזיון 2018. שירה היה "My Planet". היא דורגה במקום השביעי וכשלה בניסיון להעפיל לגמר.

בשנת 2024 השתתפה פעם נוספת בקדם עם השיר "Keeper". היא הגיעה בערב הגמר למקום השישי.<ref name=":0"></ref>

== דיסקוגרפיה ==
=== אלבומי אולפן ===
* 2018: Не спи

== קישורים חיצוניים ==

== הערות שוליים ==

קטגוריה:זמרות-יוצרות אוקראיניות
קטגוריה:ילידות 1997
מהתלת הדם

מהתלת הדם (יידיש: דער בלוטיגער שפאס) הוא רומן מאת הסופר שלום עליכם, שפורסם ב-1913. הרומן הושפע ממשפט בייליס ומספר על עלילת דם נגד יהודי רוסיה.

==עלילה==
הסיפור מתנהל ברוסיה הצארית בעשור הראשון של המאה ה-20. הוא מתחיל כאשר שני בוגרי גימנסיה צעירים מחליטים בתור שעשוע להתחלף בזהויות שלהם למשך שנה. האחד הוא תלמיד מצטיין יהודי בשם הרשל רבינוביץ' והשני הוא תלמיד בינוני בן אצולה רוסית בשם גרישה פופוב.

לאחר החלפת מסמכים, פופוב מגיע להיות דייר במשפחה יהודית, ולומד על חיי היהודים בארצו: תחילה נחשף למגבלה על אחוז היהודים במוסדות להשכלה גבוהה ולא מתקבל לאוניברסיטה למרות ציוניו הגבוהים. לאחר מכן מגלה שליהודים ישנה מגבלה לחיות בעיר ולכן נאלץ להירשם ללימודי רפואת שיניים על מנת לא להיות מגורש. בביתם של משפחה יהודית הוא מתחזה ליהודי שאינו בקיא בהלכות ואינו יודע יידיש ועברית כלל, ולומד על מנהגי וחגי ישראל.

רבינוביץ' מתקבל ללא בעיה ללימודים עם המסמכים של פופוב, ולאחר מכן ללא בעיה מתקבל להיות מורה פרטי בביתם של אצילים רוסים. איש מיושבי הבית אינו חושד בו כיהודי.

יהודים בעיר מסתבכים כאשר לפני חג הפסח ילד רוסי נרצח וגופתו נמצאת בקרבת מגוריהם של היהודים. מתפתחת עלילת דם שמופצת רבות על ידי העיתונות. המשטרה מתחילה לחפש אחר רוצחים יהודים שכביכול השתמשו בדמו של הילד לצורך טקס דתי. פופוב מסתבך ונעצר על ידי המשטרה בחשד לרצח. בחקירתו הוא נמצא אשם על סמך ראיות מגוחכות וניסיונותיו להגן על עצמו, למסור מידע מפליל על הרוצחים האמתיים ואפילו לחשוף את זהותו האמיתית אינם מובילים לדבר.

רבינוביץ' נחלץ לעזרתו של חברו ומזעיק את אביו של פופוב. איוון פופוב האב מגיע ישירות לבית המשפט ומחלץ משם את בנו גרישה ללא שום הפרעה.

== נושאים ==

הרומן מושפע מאוד מרוח התקופה בה הוא נכתב. זהו היא גרסה יידית הומוריסטית לבן המלך והעני בה יהודי עני מתחלף עם בן אצולה עשיר. משפט בייליס שהתנהל סמוך למועד פרסום הרומן מהווה אחת השפעות הברורות. חייהם של היהודים בעיר נחשפים דרך עיניים של בחור זר ותמים שאינו מודע לאפליות הרבות נגד יהודים. הרומן מתאר חגים יהודים והכנת מצות, וכנגדם מציג את עלילת הדם כמופרכת, חשוכה ונלעגת. הרומן מזכיר את האנטישמיות ברחוב ובחוק הרוסי, את המאות השחורות, תחום המושב ופוגרומים שהפכו לשגרת החיים של היהודים באימפריה.

בין היתר מוזכרים ברומן רעיונות ותנועות יהודיות שהיו פופולריות ביהדות רוסיה של תקופה: חסידות, ציונות, תנועת ההשכלה וגם התנצרות.

שמות המשפחה של הגיבורים הם מין משחק מילים, כאשר "פופוב" בא מלשון "פופ" (כומר) ו"רבינוביץ'" בא מלשון רבי.

==תרגום לעברית==

הרומן תורגם לעברית ב-1985 על ידי אריה אהרוני, בהוצאת ספרית פועלים.

==קישורים חיצוניים==
* [https://www.kibutz-poalim.co.il/page_57492 מהתלת הדם], קיבוץ הפועלים

קטגוריה:יהדות מזרח אירופה
קטגוריה:ספרות יידיש
קטגוריה:ספרי 1913
קטגוריה:ספרי שלום עליכם
גילוח ראש

[[נזיר בודהיסטי תאילנדי המגלח את ראשו של אדם המתכונן להפוך גם לנזיר בודהיסטי, בטקס הידוע בשם טונסורה]]
גילוח ראש הוא גילוח השיער מראשו של אדם. אנשים לאורך ההיסטוריה גילחו את כל ראשיהם או חלקן מסיבות שונות כולל אסתטיקה, נוחות, תרבות, אופנה, פרקטיות, עונש, טקס מעבר דת ועוד.

== היסטוריה מוקדמת ==
הרישומים ההיסטוריים המוקדמים ביותר המתארים את גילוח הראש הם מתרבויות ים תיכוניות עתיקות כמו מצרים, יוון ורומא. כיתת הכוהנים המצריים הסירו באופן טקסי את כל השיער מכף רגל ועד ראש על ידי מריטתו. על יוסף נאמר בספר בראשית שגילח את שערו טרם הופיע לפני פרעה לפתרון חלומותיו: 

== משמעות דתית ==
בודהיסטים רבים ווייסנבות, במיוחד הארי קרישנה, מגלחים את ראשם. כמה נזירים ונזירות הינדואיסטים, ורוב הבודהיסטים, מגלחים את ראשם כשהם נכנסים ל'מסדר', ונזירים ונזירות בודהיסטים בקוריאה מגלחים את ראשם כל 15 יום. לגברים מוסלמים ניתנת בחירה אם לגלח את ראשם לאחר ביצוע האומרה והחאג ', בהתאם למסורת של התחייבות לאללה, אך אינם נדרשים לגלח אותו לצמיתות.

== כסמל לכפיפות ==
=== עמים משועבדים ===
בתרבויות רבות לאורך ההיסטוריה, חיתוך או גילוח שיער של גברים נתפס כסימן לכפיפות. ביוון העתיקה ובחלק גדול מבבל, שיער ארוך היה סמל לכוח כלכלי וחברתי, בעוד שראש מגולח היה סימן של עבד. זו הייתה הדרך של האדון לבסס את היות גופו של העבד כרכושו, על ידי הסרת חלק מהאישיות והאינדיבידואליות שלו.<ref>[https://www.jstor.org/stable/593615 The Babylonian Practice of Marking Slaves]</ref>

=== צבאי ===
גילוח ראש נמצא בשימוש נרחב בצבאות. למרות שלפעמים מוסבר כי הוא מטעמי היגיינה, הדימוי של קונפורמיות קפדנית וממושמעת מקובל גם כסיבה לגילוח הראש. עם פלישת בעלות הברית לנורמנדי במהלך מלחמת העולם השנייה, חיילים רבים בחרו לגלח את ראשם לחלוטין, על מנת למנוע מכל נאצי את האפשרות לתפוס אותם אם הם יעסקו בלחימה יד ביד.

=== כלא ועונש ===
אסירים נדרשו בדרך כלל לגלח את ראשיהם כדי למנוע התפשטות כינים, אולם לעיתים דרישת הגילוח שימשה גם כאמצעי השפלה. גילוח הראש יכול להיות עונש שנקבע בחוק. הנאצים הענישו אנשים שהואשמו בערבוב גזעי בכך שהצעידו אותם ברחובות עם ראשים מגולחים וכרזות על צווארם המפרטים את מעשיהם.

במהלך מלחמת העולם השנייה ואחריה, אלפי נשים צרפתיות גילחו את ראשיהן מול המונים מריעים כעונש על שיתוף פעולה עם הנאצים, או על קשרים מיניים עם חיילים נאצים במהלך המלחמה. חלק מהנשים הפיניות גם גילחו את ראשן על כך שקיימו לכאורה יחסים עם שבויי מלחמה סובייטים במהלך המלחמה.

== גילוח מטעמים פרקטיים ==
=== ספורט ===
שחיינים תחרותיים, אצנים ורצים לעיתים מגלחים את ראשיהם במטרה להשיג יתרון על יריביהם באמצעות הפחתת המשקל והגרר בזמן התחרות.

=== קרחת ===
אנשים שחווים נשירת שיער עשויים לגלח את ראשם כדי להיראות נאותים יותר, מטעמי נוחות, או כדי לדבוק בסגנון או תנועה אופנתית מסוימת. הסובלים מהתקרחות אראטה או אנדרוגנית בוחרים לעיתים קרובות לגלח את ראשם, מה שהפך במהירות לבחירה נפוצה מאז שנות ה-90. בקרב גברים קירחים נעשה נפוץ לשים חישוק קטן או עגילים צמודים, על קרחתם, מראה שאומץ על ידי דמויות כמו שחקן הכדורסל מייקל ג'ורדן והמתאבק המקצועי סטון קולד סטיב אוסטין, עם גילוח ראשם בשנות ה-90.<ref></ref><ref></ref>

=== מחלת הסרטן ===
התקרחות היא תופעת לוואי ידועה של טיפול כימותרפי בסרטן. יש אנשים שמגלחים את ראשם לפני שהם עוברים טיפול כזה, או לאחר שהנשירה מתחילה. יש אנשים המגלחים את ראשם לאות סולידריות עם חולי סרטן, במיוחד כחלק ממאמץ לגיוס כספים.

==קישורים חיצוניים==

== הערות שוליים ==

קטגוריה:הסרת שיער
ניקולאי לוזין

ניקולאי לוזין (ברוסית: Николай Николаевич Лузин; (9 בדצמבר 1883, אירקוטסק - 28 בפברואר 1950, מוסקבה) היה מתמטיקאי סובייטי, מייסד אסכולה המתמטית של מוסקבה ממנה יצאו מספר מדענים בולטים.
==קורות חיים==
לוזין נולד בשנת 1908 באירקוטסק למשפחת בורגרים. הוא למד באירקוטסק ובטומסק. בשנת 1901 אביו מכר את העסק המשפחתי וכל המשפחה עברה למוסקבה.

לוזין החל לימודי מתמטיקה באוניברסיטת מוסקבה אותה סיים בשנת 1905. תקופה מסוימת לוזין לא היה בטוח שהוא מעוניין להמשיך בלימודי מתמטיקה, אך בשנת 1908 סיים תואר שני וקיבל הסמכה להעברת קורסים באוניברסיטה.

בשנת 1910 לוזין נסע לאוניברסיטת גטינגן בה עבד בהדרכת אדמונד לנדאו. בשנת 1914 הוא חזר למוסקבה.

בשנת 1915 לוזין סיים עבודה שהעניקה לו תואר שלישי ובשנת 1917 מונה לפרופסור באוניברסיטת מוסקבה.

בתקופת פעילותו באוניברסיטת מוסקבה לוזין גידל מספר מדענים בולטים לרבות אנדריי קולמוגורוב, פאבל אלכסנדרוב, מיכאיל לברנטייב ומארק אייזרמן.

בעקבות "פרשת לוזין" הוא פוטר מאוניברסיטה. הוא התחיל לעבוד במכון לבקרה של אקדמיה למדעים של ברית המועצות.

לוזין נפטר בשנת 1950 מבעיית לב.

לוזין פעל בתחום תורת הקבוצות והוכיח משפט לוזין.

לאחר פטירתו פורסם קובץ עבודות של לוזין ב-3 כרכים בעריכת מיכאיל לברנטייב.

על שם לוזין נקרא מכתש פגיעה במאדים ואסטרואיד 5096.

בשנת 1945 הוענק לו עיטור הדגל האדום של העמל.

==פרשת לוזין==
ב-2 ביולי 1936 בעיתון "פרבדה" פורסם מאמר בו לוזין הואשם בפעילות נגד המדינה. במוסדות השכלה גבוהה ברחבי ברית המועצות נערכו ישיבות בגנות לוזין. בעקבות המאמר הוקמה וועדה מיוחדת בראשות גלב קרז'יז'אנובסקי בה היו חברים אלכסנדר פרסמן, סרגיי ברנשטיין, אוטו שמידט, איוואן וינוגרדוב, אלכסיי באך ועוד כמה מדענים. פיוטר קאפיצה לא היה חבר בוועדה אך כתב מכתב להגנה של לוזין לויאצ'סלב מולוטוב. פאבל אלכסנדרוב שהיה בין תלמידיו של לוזין תמך בהאשמות נגדו. ב-13 ביולי וועדה פרסמה את מסקנותיה בה התנהגות של לוזין הוצגה כ"אינה ראויה" אך צוין שהוא יכול לשנות אותה. ב"פרבדה" פורסם מאמר ביקורתי נוסף, אך מסקנות הוועדה לא השתנו.

אלכסנדרוב נבחר לאקדמיה רק לאחר פטירתו של לוזין.

==קישורים חיצוניים==

* [https://www.mathnet.ru/links/dfc19fa513fc4440f5618117212bbaf8/rm4419.pdf ביוגרפיה] 
* [https://www.mathnet.ru/links/9410c292a3631172579701f0f9f783ef/rm4419_eng.pdf ביוגרפיה]
* 

קטגוריה:מתמטיקאים רוסים
קטגוריה:סגל אוניברסיטת מוסקבה
קטגוריה:מקבלי עיטור הדגל האדום של העמל
קטגוריה:חברי האקדמיה למדעים של ברית המועצות
קטגוריה:מדענים שעל שמם כוכב לכת מינורי
קטגוריה:ילידי 1883
קטגוריה:נפטרים ב-1950
גנרל חיל האוויר (ארצות הברית)

גנרל חיל האוויר (GAF) <ref></ref> היא דרגת גנרל חמישה כוכבים והיא הדרגה הגבוהה ביותר האפשרית בחיל האוויר של ארצות הברית. גנרל חיל האוויר מדורג מיד מעל גנרל והוא שווה ערך לגנרל הצבא בצבא ארצות הברית ואדמירל צי בצי ארצות הברית. בדרגה החזיק רק אדם אחד, הגנרל הנרי ה. ארנולד, אשר שירת כראש חילות האוויר של צבא ארצות הברית במהלך מלחמת העולם השנייה. מכיוון שחיל האוויר היה מרכיב של הצבא ולא זרוע עצמאית, הדרגה מעולם לא הוחזקה על ידי איש חיל האוויר.

== היסטוריה ==
הנרי "האפ" ארנולד כגנרל הצבא. דרגתו שונתה ב-1949 לדרגת גנרל חיל האוויר.
גנרל הנרי ה. ארנולד, המפקד של חילות האוויר של צבא ארצות הברית, הפך לטייס הראשון שהועלה לדרגת חמישה כוכבים של גנרל הצבא ב-21 בדצמבר 1944. ארבעת האנשים הנוספים שקודמו לדרגת גנרל הצבא, כולם מכוחות היבשה של הצבא, היו ראש המטה של צבא ארצות הברית ג'ורג' ס. מרשל, המפקד העליון של אזור דרום מערב האוקיינוס השקט דאגלס מקארתור, המפקד העליון של המפקדה העליונה של חיל המשלוח של בעלות הברית דווייט ד. אייזנהאואר ומפקד קבוצת הארמיות ה-12 עומר בראדלי. <ref></ref> ארבעה אדמירלים של הצי גם הועלו לדרגת חמישה כוכבים של אדמירל הצי, ויליאם ד' ליהי, יושב ראש המטות המשולבים, ארנסט קינג, ראש המבצעים הימיים והמפקד העליון, צי ארצות הברית, צ'סטר נימיץ, המפקד העליון של אזורי האוקיינוס השקט וצי האוקיינוס השקט של ארצות הברית, ויליאם הולסי ג'וניור, מפקד אזור דרום האוקיינוס השקט. <ref></ref>

גנרל הצבא ארנולד שמר על הדרגה לאחר שחיל האוויר האמריקני קיבל את עצמאותו מצבא ארצות הברית ב-18 בספטמבר 1947.<ref name="airforcemag"></ref> ב-7 במאי 1949, הדרגה הרשמית של הנרי ארנולד בארצות הברית סומנה מחדש מגנרל הצבא לגנרל חיל האוויר. גנרל חיל האוויר ארנולד הוא היחיד בכוחות המזוינים של ארצות הברית שיש לו שתי דרגות חמישה כוכבים והוא הטייס היחיד שיש לו דרגת חמישה כוכבים.<ref name="airforcemag" />

חיל האוויר מצהיר כעת שדרגת גנרל חיל האוויר היא דרגה פעילה וניתן להעניק אותה שוב לפי שיקול דעתו של הקונגרס של ארצות הברית. עם זאת, הנשיא, בהסכמת הסנאט, רשאי להעניק כוכב חמישי בכל עת שימצא לנכון.<ref name="Jet"></ref><ref name="Italia"></ref><ref name="Stephy"></ref>

== דרגה בכירה לגנרל חיל האוויר ==
הדרגה הבכירה יותר בקרב הכוחות המזוינים של ארצות הברית מגנרל חיל האוויר היא דרגת גנרל הצבאות.<ref name="PL-Washington">Public Law 94-479 of 1976 to provide for the appointment of George Washington to the grade of General of the Armies of the United States</ref> דרגת גנרל הצבאות הוענקה רק לגנרלים ג'ון ג'יי פרשינג, יוליסס ס. גרנט וג'ורג' וושינגטון.

== הערות שוליים ==

*
קטגוריה:דרגות גנרל
אוריאל מרקו

אוריאל מרקו (נולד ב-8 במרץ 1982) הוא כדורסלן עבר ישראלי ששיחק בעמדת הסמול פורוורד.

== קריירה מקצועית ==
מרקו נולד בצפת וגדל בכרמיאל. הוא שיחק במחלקת הנוער של מכבי קריית מוצקין, ואף שיחק במדיה בעונת 1999/2000 בליגה הלאומית בכדורסל, בסיומה ירדה לליגה הארצית (אז הליגה השנייה במבנה ליגות הכדורסל בישראל). בעונה הבאה שיחק במדי מ.כ. חיפה והפועל צפת בליגת העל, ולעונת עבר לאליצור קריית אתא. בעונה זו מיעט לשחק ורשם 0.6 נקודות ב-4.8 דקות בלבד למשחק, אך בעונה הבאה, בסיומה ירדה קבוצתו לליגת המשנה, קלע 9.7 נקודות ב-24.4 דקות למשחק.

לקראת עונת חתם מרקו בהפועל גליל עליון, במדיה שיחק במשך שלוש שנים. בעונתו הראשונה בקבוצה היה משמעותי יחסית, וקלע בממוצע 7.7 נקודות ב-22.2 דקות למשחק, אך בעונה הבאה פחתו ממוצעיו ל-2.8 נקודות בלבד ב-10.4 דקות למשחק, אף על פי שבשלב הפלייאוף קלע 6.2 נקודות בפחות מ-16 דקות למשחק. בעונת שיחק רק 7.5 דקות בממוצע למשחק, בהן קלע 2.3 נקודות, והופיע במדי הקבוצה ביורוקאפ.

ב-7 בספטמבר 2006 חתם מרקו בעירוני אשקלון, עימה זכה בגביע ווינר סל הראשון ב-2006. בעונת הוא נמנע עם הקבוצה מירידת ליגה וקלע 3 נקודות ב-14.1 דקות בממוצע למשחק. לעונת 2007/08 חתם במכבי חיפה מהליגה הלאומית, עימה עלה לליגת העל לאחר שב-20 משחקים העמיד ממוצעים של 4.6 נקודות ו-2.8 ריבאונדים למשחק. ב-28 ביולי 2008 חתם לקדנציה שנייה באליצור קריית אתא ואף מונה לקפטן הקבוצה, אך בינואר 2009 חווה פריצת דיסק וסיים את העונה לאחר שישה משחקים בלבד, בהם העמיד ממוצעים של 0.8 נקודות ב-11.7 דקות למשחק. במרץ הודיע על פרישה מכדורסל.

== קריירה בנבחרת הלאומית ==
בשנת 2000 שיחק מרקו במדי נבחרת הנוער של ישראל באליפות אירופה בכדורסל עד גיל 18, בה העמיד ממוצעים של 6.4 נקודות, 2.4 ריבאונדים ו-1.7 אסיסטים למשחק. בשנת 2002 שיחק במדי נבחרת העתודה באליפות אירופה עד גיל 22, בה רשם ממוצעים של 8.9 נקודות, 4.4 ריבאונדים ו-1.4 אסיסטים למשחק.

== קישורים חיצוניים ==

*[https://basket.co.il/player.asp?PlayerId=1209 פרופיל], באתר מנהלת ליגת העל בכדורסל

== הערות שוליים ==

קטגוריה:כדורסלני מכבי קריית מוצקין
קטגוריה:כדורסלני מכבי חיפה
קטגוריה:כדורסלני עירוני קריית אתא
קטגוריה:כדורסלני הפועל גליל עליון
קטגוריה:כדורסלני עירוני אשקלון
קטגוריה:כדורסלנים ישראלים
קטגוריה:ישראלים שנולדו ב-1982
מוריי (סקוטלנד)

מחוז מוריי (באנגלית: Moray; בגאלית סקוטית: Moireibh) הוא מחוז ממחוזות סקוטלנד, הממלכה המאוחדת.

המחוז נוצר בשנת 1996 על בסיס נפת מוריי במחוז גרמפיין, עיר הבירה והמרכז האדמיניסטרטיבי של המחוז היא אלגין.

==גאוגרפיה==
מחוז מוריי שוכן במזרח סקולנד, הוא גובל עם מצפון עם לשון הים של מוריי והים הצפוני, מחוז היילנד ממערב ואברדינשייר ממזרח.

אוכלוסיית המחוז כולה מונה 94,280, כאשר אלגין היא העיר המרכזית והגדולה במחוז עם 25,040 תושבים שהם כרבע מאוכלוסיית המחוז. מלבד העיר אלגין, במחוז נמצאות מספר עיירות קטנות בהם פורס (Forres) עם 9,900 תושבים, באקי (Buckie) עם 9,010 תושבים, לוסימות' (Lossiemouth) עם 6,840 תושבים, וקית' (Keith) עם 4,610 תושבים.

בחלק הצפוני של המחוז, סמוך לעיירה לוסימות', נמצא בסיס חיל האוויר המלכותי לוסימות' שהוא אחד מבסיסי האוויר החשובים והגדולים בבריטניה.

==קישורים חיצוניים==

* 
* 

==הערות שוליים==

*
קטגוריה:סקוטלנד: מחוזות
נאזבה

נאזבה (מעוצב כ-NAZVA) היא להקה אוקראינית, שהוקמה בעיר לבוב בשנת 2019 על ידי פבל גוטס וירוסלאב ירובנקו. השתתפה בקדם האוקראיני לאירוויזיון 2024, שהתקיים במאלמה שבשוודיה.<ref></ref>

== קריירה ==
בשנת 2021 הוציאה הלהקה את סינגל הבכורה שלה, "Sleep". באותה שנה הופיעה בפסטיבלים Дзизі, ו-Воргола.<ref></ref> באוגוסט דורגה במקום השלישי בתחרות Respublica Showcase.<ref></ref>

ב-1 בדצמבר 2022 הוציאה את אלבום הבכורה שלה, Nazva, שכלל תשע רצועו חדשות. בין הרצועות החדשות נמנה "Сіґеле-міґеле", שדורג במקום הראשון במצעד השזאם האוקראיני.<ref name=":1"></ref> בווידאו קליפ שלו הופיעו חברי הצמד טמבר בלאנש, העיתונאית אולכסנדרה חומנקו וקלידן הלהקה O.Torvald.

ב-10 ביוני 2023 ערכה את הקונצרט הראשון של בקייב.<ref name=":2"></ref> חודש אחר כך התקיים קונצרט נוסף בלבוב.<ref name=":3"></ref> ב-23 ביוני יצא לאור המיני-אלבום הראשון של נאזבה, Феномен Івасюка. ביצירה זו נכללו שלושה שירים משל המלחין וולודימיר איוואסיוק.<ref name=":4"></ref><ref></ref>

ב-3 בפברואר 2024 השתתפה נאזבה בקדם האוקראיני לאירוויזיון 2024, Vidbir 2024, עם השיר "Slavic English".<ref></ref> הלהקה דורגה במקום ה-11 והאחרון.<ref></ref>

== דיסקוגרפיה ==
=== אלבומים ===
* 2022: Nazva
* 2023: ГУРМА

== קישורים חיצוניים ==

== הערות שוליים ==

קטגוריה:להקות אוקראיניות
קטגוריה:להקות שהוקמו בשנת 2019
Swoiia

קטרינה איגוריבנה טרננקו (באוקראינית: Катерина Ігорівна Тараненко; נולדה ב-4 ביולי 1994), ידוע בשם השמה שלה Swoiia או עד 2023 כאוסול, היא זמרת אוקראינית, שהשתתפה בשנת 2016 ב-The Voice Ukraine וב-2023 ב-Vidbir 2024, הקדם האוקראיני לאירוויזיון 2024, שהתקיים במאלמה שבשוודיה.

== קריירה ==
בגיל 3 הופיעה Swoiia לראשונה על כבמה כמבצעת. מאז הספיקה להשתתף בכמה תוכניות מוזיקה, ולשחק בסדרת טלוויזיה של סבטלנה דרוז'ינינה. בשנת 2000 זכתה בתחרות סלביאנסקי באזאר, ואחר כך הוציאה את אלבום הבכורה שלה לאור.

ב-2016 השתתפה ב-Holos Krainy, הגרסה האוקראינית של The Voice.<ref></ref>

בשנת 2020 השתתפה בקדם האוקראיני לאירוויזיון 2020, שהיה אמור להיערך ברוטרדם שבהולנד, אך בוטל עקב מגפת הקורונה. שירה "Save It" דורג במקום השמיני והאחרון בחצי הגמר. היא שבה לקדם ב-2024 עם השיר "Little Angels". בהצבעה מקוונת נקבע כי היא לא תעפיל לשלב הגמר.<ref></ref> עם השיר "מלאכים קטנים"; <ref></ref>

מתגוררת בקייב.

== דיסקוגרפיה ==
=== אלבומי אולפן ===
* 2000 - 
* 2002 - 
* 2008 - 
* 2010 - 
* 2017 - 

== הערות שוליים ==

קטגוריה:זמרות אוקראיניות
קטגוריה:אוקראיניות שנולדו ב-1994
המוזיאון היהודי של שווייץ

הכניסה הראשית למוזיאון
מבט על תערוכת הקבע בשנת 1966, המוזיאון היהודי של שווייץ
חדר תצוגה עם חפצי דת
המוזיאון היהודי של שווייץ בבזל מספק סקירה של ההיסטוריה הדתית והיומיומית של היהודים בבזל ובשווייץ תוך שימוש בחפצי פולחן, אמנות ותרבות מימי הביניים ועד ימינו.

== היסטוריה ==
המוזיאון נפתח בשנת 1966 כמוזיאון היהודי הראשון בשפה הגרמנית באירופה לאחר מלחמת העולם השנייה. היוזמה באה מחברי חברה קדישא שביקרו בקלן כדי לראות את התערוכה "מונומנטה יודאיקה" ב-1963/64. הם גילו שרבים מהחפצים המוצגים הגיעו מאוסף היודאיקה של בזל והחליטו להציג את החפצים הללו באופן קבוע במוזיאון היהודי בבזל.

כשנפתח לראשונה, המוזיאון הכיל שני חדרים. המנהלת המייסדת, ד"ר קטיה גוט-דרייפוס, עמדה בראש המוזיאון במשך ארבעה עשורים. בשנת 2010 החליף אותה ד"ר גבי קנוך-מונד וב-2015, ד"ר נעמי לובריך נכנסה לתפקיד.<ref></ref>

== אוסף ==
החפצים הראשונים שהוצגו בתערוכה של המוזיאון היהודי היו יודאיקה שנאספה על ידי המוזיאון השווייצרי לפולקלור (כיום Museum der Kulturen Basel). אוסף המוזיאון התרחב לאחר 1966 וכלל חפצים מבזל ומהריין העליון, משני הכפרים אנדינגן ולנגנאו וכן משאר חלקי שווייץ ואירופה.<ref></ref>

==קישורים חיצוניים==
* 

== הערות שוליים ==

קטגוריה:אירופה: מוזיאונים בנושא יהדות
קטגוריה:יהדות שווייץ
קטגוריה:בזל
קטגוריה:שווייץ: מוזיאונים
ליפוט גרוסמן

ליפוט גרוסמן (בהונגרית: Grossmann Lipót; סוצ'אני, 1821 – אויפשט, 30 באפריל 1900)<ref></ref> <ref>[https://adtplus.arcanum.hu/hu/view/PestiHirlap_1900_05/?query=%22Grossmann%20Lipót%22&pg=37&layout=s Elhunyt Grossmann Lipót] (1900. május 3.) Pesti Hírlap, 22. évfolyam, 120. szám, 12. oldal</ref> היה דוקטור לרפואה (MD) רופא עיניים יהודי-הונגרי, רופא ראשי ומנהל מחלקה בבית החולים. אביו של הפיזיקאי גוסטב גרוסמן.

== קורות חייו ==
ליפוט גרוסמן נולד במשפחה יהודית כבנו של אברהם גרוסמן. הוא סיים את הכיתות הנמוכות של בית הספר התיכון (אז 8 כיתות מה' עד יב') במרטין, את כיתה ט' בקומארום כדי להשתלם גם בשפה ההונגרית ואת שאר הכיתות (י' עד יב') בליציאום בפוז'ון, (מקום מושבו אז של הפרלמנט ההונגרי), שם למד מתמטיקה ומדעי הטבע ממרטיני, והיסטוריה אוניברסלית ואסתטיקה מקרל יוליוס שראר . מ-1841 עד 1846 למד רפואה באוניברסיטת וינה ובאפריל 1847 עבר את המבחן להסמכה הרפואית. בשנת 1848 עבד כמתמחה במחלקת עיניים של אנטאל רוסאס. לאחר חזרתו להונגריה הפך למשנה לרופא המחוזי הרשמי של מחוז ליפטוב (בגליציה) במשך שלוש שנים וחצי. לאחר מכן נסע שוב לווינה, שם השתלם בבדיקות באמצעות מראת עיניים. בשנה שלאחר מכן, התמחה אצל אלברכט פון גראפה בברלין, ולאחר מכן עבד בבתי חולים לרפואת עיניים בפריז במשך תשעה חודשים. בשנת 1854 עבר לעיר שופרון, שם המשיך בעיסוק ברפואת עיניים. הוא התיישב בפשט ב-1862. ב-1870 פתח מכון לחולי עיניים ואוזניים עניים. בינואר 1871 מונה לרופא העיניים הראשי, מנהל המחלקה וגם לרופא אף אוזן גרון בבית החולים סנט יאנוש בבודה ובבתי חולים נוספים בבודפשט. בשנת 1888 הוא נבחר ל:
* חבר נספח של ה-Paris Société de médecine-pratique
* חבר קבוע ב-Paris Société Française d'Ophtalmologie

== מאמריו ==
ברפואת עיניים פורסמו בכתבי העת רבים מאוד כלהלן:
* Natur und Heilkunde (1857)
* רפואה (משנת 1863)
* Ungarische Medizinische-Chirurgische Presse (1865–73, 1882–84)
* Wiener medizinische Presse (1866, 1875, 1886–1889, 1891, 1893)
* Berliner klinische Wochenschrift (1873, 1875, 1879)
* Allgemeine Wiener medizinische Zeitung (1877, 1881, 1893–94)
* ארכיון ďOphthalmologie (1883)
* מרפאת וינה (1884, 1892)
* Archiv fir Augenheilkunde (1886)
* Wiener medizinische Blätter (1887)
* Internationale klinische Rundschau (1889)
* חוברות קליניות (1891)

== פרסומיו הנוספים ומחקריו ==
* Kasuistische Beiträge zur Ophthalmologie und Otiatrik. וינה, 1869. (הדפס מיוחד מ־Wiener medizinische Presse)
* טיפול בעיניים במצבים בריאים ופתולוגיים... פשט. 1872. (אותו דבר בגרמנית. פשט, 1872. מהדורה שנייה. פשט, 1874)
* Zur Therapie der Otorrhoea. פשט, 1870. (מהדורה מיוחדת מ־Ungarische Medizinische-Chirurgische Presse)
* בדיקה במראת עיניים והערכתה המעשית ברפואת עיניים. בודה, 1870. (מהדורה מיוחדת של כתב העת רפואה)
* תורת ההסתגלות והשבירה של העין. בודה, 1873. (מהדורה מיוחדת של כתב העת רפואה)

== לקריאה נוספת ==
* אנדראש גרגיי : לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001.
* לקסיקון יהודי הונגרי. 1929. עורך פטר אויווארי. [https://mek.oszk.hu/04000/04093/html/0331.html גישה מקוונת]
* יוז'ף סיניאי. חייהם ויצירותיהם של סופרים הונגרים. בודפשט 1894.
== הערות שוליים ==

קטגוריה:רופאים יהודים הונגרים
קטגוריה:רופאי עיניים יהודים הונגרים
קטגוריה:בוגרי אוניברסיטת וינה
קטגוריה:ילידי 1821
קטגוריה:נפטרים ב-1900
אדן הרצוג

אדן הרצוג (בהונגרית: Herzog Ödön; ראייץ, מחוז טרנצ'ין, 18 בספטמבר 1840 – בודפשט, 27 בדצמבר 1927)<ref>[https://www.familysearch.org/ark:/61903/3:1:S3HY-6PW4-TC8?i=349&cc=1452460 Halálesete bejegyezve a Bp. V. ker. állami halotti akv. 970/1927. folyószáma alatt.]</ref> היה מהנדס יהודי-הונגרי המפקח הראשי של רכבת המלכותית של הונגריה הממלכתית.

== קורות חייו ==
אדן הרצוג נולד במשפחה יהודית כבנם של מוזס הרצוג ושל יוליאנה אלטמן. בשנת 1850, הוא עבר לפשט עם הוריו ובשנים 1857–1858 הוא היה סטודנט באוניברסיטת יוזף לטכנולוגיה (שמה היום אוניברסיטת בודפשט לטכנולוגיה ולכלכלה). הוא השלים את לימודיו הנוספים בפוליטכניקום של וינה, שם קיבל תואר מהנדס ועבד כפקיד טכני מ-1862. הוא לקח חלק בפרויקטים רבים של תכנון ובנייה בשירות המנהלת הארכיטקטונית של הרכבת המלכותית ההונגרית ושל הרכבת המלכותית ההונגרית. מ-1870 עד 1873, הופקד על התכנון והבנייה העצמאיים של מסילת הרכבת גארמברזנצה-שלמץ וקיבל את הדרגה והמינוי מפקח הראשי. אשתו הייתה מריה גולדציאר.

הוא הובא למנוחות בבית הקברות היהודי ברחוב קוזמה בבודפשט.

== מאמריו ==
רבים ממאמריו פורסמו בעיתון של אגודת המהנדסים ההונגרית:
* דירות פועלים, 1868
* סקיצות מהתערוכה העולמית ב-1867 בפריז
* לוחות עם ציורים, 1869
* ברומטר קומפקטי והשימוש בו בשרטוט קווי רכבת, 1873
* מסילת רכבת המכרה של שלמץ עם מסילה צרה, 1874

== עבודותיו ==
* Praktische Anleitung zum Höhenmessen mittelst Dosenbarometer (Barométre anéroide n. Barométre holostérique) nebst Bemerkungen über generale Tracirung. פשט, 1870. לוח עם ציור. (מהדורה שנייה. לייפציג, 1873)
* טבלאות המרת מחירים עבור ערכי האורך, השטח, המעוקב הנפוצים יותר לפי מערכת המטרים ומערכות המונים הישנות, וכן למשקלים של הקלמרי ובית המרקחת. (הוא חישב את כל טבלאות ההמרה וסיפק להם הסברים ודוגמאות... בודפשט, 1876. (עם טקסט הונגרי וגרמני)
* היכרות עם מערכת המדידה, גזירת סוגי המדידה והשוואה למערכות המדידה הישנות... בודפשט, 1876. (גם בגרמנית. בודפשט, 1876)
* מחקר בעזרת בארות ארטזיות בודפשט, 1895. (ברמנית: וינה, 1895)

== לקריאה נוספת ==
* Szinnyei József: Magyar írók élete és munkái IV. (Gyalai–Hyrtl). Budapest: Hornyánszky. 1896. (יוז'ף סיניאי: חייהם ויצירותיהם של סופרים הונגרים)
* Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002)

== הערות שוליים ==

קטגוריה:מהנדסים יהודים הונגרים
קטגוריה:בוגרי אוניברסיטת בודפשט לטכנולוגיה וכלכלה
קטגוריה:מסילות רכבת
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:ילידי 1840
קטגוריה:נפטרים ב-1927
פטרוברזאורוס

פטרוברזאורוס (שם מדעי: Petrobrasaurus; מילולית: "לטאת פטרוברז") הוא סוג של דינוזאור זאורופוד מהענף טיטאנוזאוריה אשר התקיים באמריקה הדרומית של הקרטיקון העליון שלפני 88 עד 83 מיליון שנה מזמננו. 

סוג זה מכיל מין יחיד: Petrobrasaurus puestohernandezi, הקרוי על שם שדה הנפט "Puesto Hernández" שלצידו נתגלו המאובנים.

==מאפיינים==
המאובנים של דינוזאור זה התגלו במחוז נאוקן שבפטגוניה, ארגנטינה. המאובנים שלו הכילו שלד חלקי ללא גולגולת המורכב מחוליות צוואר, צלעות, חוליות גב, חוליות זנב, עצמות חזה, עצם זרוע, עצמות כפות ועצמות ירכיים. העצמות היו שייכות לפרט בודד והתפרשו על פני שטח של שישים מ"ר.

לפי הממצאים הטיטנוזאור הגיע לאורך של 20 מטרים ועם גוף בגובה של 4 מטרים, לא כולל הצוואר והראש. משקלו המוערך הגיע ל-30 טון מטרי. הוא היה בעל צוואר בינוני ועמוד שדרה חזק וקוצני. אורך עצם הזרוע שלו הגיע ל-1.2 מטר, ואורך עצם הירך הגיע ל-157 ס"מ. לפי המבנה הוא היה נמוך יחסית לטיטנוזאור וכנראה ניזון מעצים בינוניים.

הסוג תואר בשנת 2011 בידי הפלאונטולוג לאונרדו ס. פיליפי וצוותו, כאשר הוא נקרא על שם חברת הנפט פטרוברז, לצידה התגלה.

== קישורים חיצוניים ==

קטגוריה:טיטאנוזאוריה
קטגוריה:דינוזאורים שחיו בקרטיקון עליון באמריקה הדרומית
סרגיי ברנשטיין

סרגיי ברנשטיין (ברוסית: Сергей Натанович Бернштейн; (5 במרץ 1880, אודסה - 26 באוקטובר 1968, מוסקבה) היה מתמטיקאי סובייטי ממוצא יהודי. הוא ידוע עבור מחקריו בתחום משוואות דיפרנציאליות חלקיות, גאומטריה דיפרנציאלית, תורת ההסתברות ותורת הקירובים.
==קורות חיים==
סרגיי ברנשטיין נולד בשנת 1880 באודסה למשפחה יהודית מבוססת. אביו היה רופא, הוא נפטר בשנת 1901. לאחר סיום לימודי בית ספר סרגיי עם אחותו נסעו להמשך לימודים לפריז. אחותו של ברנשטיין למדה ביולוגיה, לאחר הלימודים החלה לעבוד במכון פסטר ולא חזרה לרוסיה.

לאחר שנת לימודים בסורבון, ברנשטיין עבר ללימודי הנדסה. בשנת 1902 הוא עבר לאוניברסיטת גטינגן בה למד אצל דויד הילברט. בשנת 1904 הוא חזר לפריז והגיש עבודת תואר שלישי. לאחר קבלת התואר ברנשטיין חזר לתחומי האימפריה הרוסית.

עקב מוצאו היהודי ברנשטיין לא הצליח למצוא עבודה במוסקבה והחל ללמד באוניברסיטת חרקוב בה עבד עד לשנת 1933. בשנת 1920 הוא קודם לפרופסור. בשנת 1933 הוא עבר ללנינגרד. בלנינגרד ברנשטיין היה מלמד באוניברסיטת סנקט פטרבורג ועבד במכון למתמטיקה של אקדמיה למדעים של ברית המועצות.

בשנת 1936 ברנשטיין היה חבר בוועדה של "פרשת לוזין" בה הוא פעל להגנת ניקולאי לוזין.

בשנת 1941 ברנשטיין ואשתו הצליחו לברוח מהעיר בתחילת מצור לנינגרד. בנו נהרג במהלך המלחמה.

לאחר סיום מלחמת העולם השנייה ברנשטיין עבר למוסקבה. הוא עבד באוניברסיטת מוסקבה ובמכון סטקלוב למתמטיקה.

בשנת 1912 ברנשטיין פרסם מחקר על מה שכיום ידוע כפולינום ברנשטיין.

ברנשטיין היה חבר של אקדמיה למדעים של ברית המועצות משנת 1929. על פעילותו בתחום המדע פעמיים הוענק לו עיטור לנין ועיטור הדגל האדום של העמל. בשנת 1942 הוא קיבל פרס ברית המועצות.

ברנטשיין נפטר בשנת 1968 ונטמן בבית העלמין נובודוויצ'יה.

==קישורים חיצוניים==

* [https://www.mathnet.ru/links/1007bdcdcb370fa9b73d59280c3ba0ab/rm5499.pdf ביוגרפיה] 
* [https://www.mathnet.ru/links/5df8bddd04d38ae9a683bd9fd28b0834/rm5499_eng.pdf ביוגרפיה]
* 

קטגוריה:מדענים יהודים סובייטים
קטגוריה:מתמטיקאים רוסים
קטגוריה:מתמטיקאים יהודים
קטגוריה:סגל אוניברסיטת מוסקבה
קטגוריה:מקבלי עיטור הדגל האדום של העמל
קטגוריה:מקבלי עיטור לנין
קטגוריה:יהודים חברי האקדמיה למדעים של ברית המועצות
קטגוריה:ילידי 1880
קטגוריה:נפטרים ב-1968